Diari Oficial de la Generalitat Valenciana


Sumari del DOGV 2737, del 29-04-1996 (1996/838058)

ORDRE de 16 d'abril de 1996, de la Conselleria de Cultura, Educació i Ciència, per la qual es convoca un concurs públic per a la concessió de subvencions als museus i institucions responsables de béns artístics mobles de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/16/(2)/dof/vci/html**

### Dades del document

Número de DOGV
:   2737

Data del DOGV
:   29-04-1996

Secció del DOGV
:   DISPOSICIONS GENERALS

Número del document
:   1996/838058


Data del document
:   16-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 16 d'abril de 1996, de la Conselleria de Cultura, Educació i Ciència, per la qual es convoca un concurs públic per a la concessió de subvencions als museus i institucions responsables de béns artístics mobles de la Comunitat Valenciana.   
La Conselleria de Cultura, Educació i Ciència té al seu càrrec el desplegament de les competències que en matèria de museus i belles arts van ser transferides a la Generalitat Valenciana pel Reial Decret 3.066/1983, de 13 d'octubre (BOE de 12 de desembre de 1983), per al compliment de la qual cosa resulta necessari que les ajudes que la Generalitat Valenciana oriente a la difusió del patrimoni artístic moble queden regulades de forma coherent en la seua naturalesa i ordenament jurídic autonòmic. Entre aquestes competències figura la de promoure, protegir i conservar el patrimoni cultural.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Es convoca concurs públic per a la concessió de subvencions als museus i institucions responsables de béns artístics mobles de la Comunitat Valenciana, a fi de col·laborar en la conservació del patrimoni artístic moble, i s'aproven les bases per les quals es regeix aquesta convocatòria, incloses com a annex d'aquesta ordre.  
Segon  
L'import total d'aquestes ajudes és de vuit milions de pessetes (8.000.000 PTA), que serà satisfet a càrrec de l'aplicació pressupostària 68.26.312.65.8, línia de subvenció 7.02, del pressupost de la Generalitat Valenciana per a 1996.  
DISPOSICIONS FINALS  
Primera  
Es delega en la directora general de Museus i Belles Arts la facultat de concedir aquestes subvencions i se l'autoritza perquè dicte les resolucions oportunes per al desplegament i execució d'aquesta ordre.  
Segona  
La present ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre que posa fi a la via administrativa, s'hi podrà interposar un recurs contenciós administratiu en el termini de dos mesos, a comptar del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició del recurs requerirà comunicació prèvia a la Conselleria de Cultura, Educació i Ciència.  
Tot això, de conformitat amb el que preveuen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
   
   
ANNEX I  
Bases de la convocatòria pública per a la concessió de subvencions a museus i institucions responsables de béns artístics mobles de la Comunitat Valenciana.  
Primera. Objecte  
L'objecte de les ajudes és col·laborar amb els museus i institucions responsables de béns artístics mobles en la conservació del patrimoni que tenen al seu càrrec, mitjançant l'establiment de dues fases d'actuació:  
Segona. Beneficiaris  
Les subvencions tenen com a destinataris els museus i les institucions responsables de béns artístics mobles en l'àmbit de la Comunitat Valenciana.  
Tercera. Dotació de les ajudes  
Dins dels límits pressupostaris es concediran subvencions la quantia de les quals es determinarà, en tot cas, segons el criteri de la comissió d'avaluació que s'especifica en la base cinquena d'aquest annex, a fi de cofinançar fins a un 50% el pressupost de l'actuació a emprendre, establint com a criteris de prioritat la qualitat artística de l'objecte i el grau de deterioració d'aquest.  
Quarta. Sol·licituds  
1. Les sol·licituds podran presentar-se en el termini de quinze dies hàbils a partir del dia de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds, dirigides a la Conselleria de Cultura, Educació i Ciència-Direcció General de Museus i Belles Arts, segons la instància que s'inclou com a annex II d'aquesta ordre, podran presentar-se en el Registre General d'aquesta Conselleria o en les direccions territorials de Cultura i Educació de València, Castelló i Alacant, o en els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establits en l'article 38.4 de la Llei de Règim Jurídic de les Administracions Públiques i del Procediment Administratiu Comú, i hauran d'incloure:  
- Instància, presentada pel titular del museu o de la institució que tinga al seu càrrec els béns artístics mobles, facultat per a aquest acte per acord de l'òrgan de l'entitat competent, en què figuraran les següents dades: nom, cognoms i document nacional d'identitat del responsable, adreça i telèfon; concreció de les necessitats de conservació; pressupost estimat de l'actuació; documentació i dades necessàries que permeten identificar el lloc, la urgència i el bé que requereix la intervenció.  
- Sol·licituds o beques que s'hagen sol·licitat o que hagen sigut atorgades per altres administracions o ens públics o privats.  
- Compromís de cofinançament adoptat per l'òrgan competent.  
3. Si la sol·licitud no inclou totes les dades exigides o falta documentació, s'instarà a l'interessat perquè en el termini de 10 dies corregisca aquests defectes, amb l'advertiment que en cas contrari no es donarà curs a la sol·licitud incompleta, i s'arxivarà l'expedient sense més tràmits.  
Cinquena. Resolució de la convocatòria  
1. Per a la valoració i selecció de les sol·licituds presentades es constituirà una comissió d'avaluació integrada per:  
- La directora general de Museus i Belles Arts, que actuarà com a presidenta.  
- El cap del Servei de Conservació i Restauració de Béns Museístics.  
- Un tècnic designat por la directora general de Museus i Belles Arts, que actuarà com a secretari.  
Aquesta comissió elevarà una proposta a la directora general de Museus i Belles Arts, que resoldrà per delegació del conseller.  
2. La no-resolució en el termini previst, que serà de tres mesos, produirà efectes jurídics desestimatoris.  
Sisena. Obligacions dels beneficiaris  
Tots els beneficiaris d'aquestes ajudes estan obligats a complir les normes especificades en la present convocatòria, així com a:  
- Acreditar documentalment la realització de l'activitat i el compliment dels requisits que determinen la concessió o l'ús de l'ajuda.  
- Sotmetre's a les actuacions de control financer que corresponen a la Intervenció General.  
- Comunicar a la Conselleria de Cultura, Educació i Ciència l'obtenció d'altres subvencions o ajudes per a la mateixa finalitat procedents d'altres administracions o ens públics o privats.  
- En el cas d'entitats privades, acreditar en el termini màxim de 10 dies des de la notificació de l'adjudicació, i en la forma que estableix l'Ordre de 7 de gener de 1991 de la Conselleria d'Economia i Hisenda, que es troben al corrent de les obligacions tributàries i davant de la Seguretat Social.  
Setena. Modificació de la resolució  
Tota alteració de les condicions tingudes en compte per a la concessió de la subvenció, i, en tot cas, l'actuació concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquestes bases no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.  
Vuitena. Pagament de les ajudes  
El pagament de les ajudes previstes en aquesta ordre es farà d'acord amb el que estableixen el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a 1996.  
Per a efectuar el pagament, els beneficiaris hauran de presentar la documentació següent:  
- Factures originals de les despeses efectuades.  
- Memòria explicativa de les activitats realitzades.  
- Relació de les despeses especificades en les factures presentades.  
El termini per a presentar aquesta documentació justificativa serà fins al 30 de setembre de 1996.  
Novena. Reintegrament de quantitats percebudes  
Serà procedent reintegrar les quantitats percebudes i exigir l'interés de demora des del moment del pagament de la subvenció en els següents casos:  
- Incompliment de l'obligació de justificació.  
- Obtenció de la subvenció sense complir les condicions requerides.  
- Incompliment de la finalitat per a la qual la subvenció ha sigut concedida.  
- Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit previst en la base vuitena, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat realitzada.   
ANNEX II  
Sol.licitud de participació en el concurs públic per a la concessió de subvencions als museos e institucions responsables de bens artístics mobles de la Comunitat Valenciana.  
1. Dades del titular del museu o de la institució que tinga al seu càrrec els béns artístics mobles  
· Nom i cognoms: ...  
· DNI: ...  
· Adreça: ...  
· Telèfon: ...  
· En representació d ...  
2. Acceptació de les bases de la convocatòria  
El sol·licitant coneix les bases d'aquesta convocatòria de concurs públic per a la concessió de subvencions a museus i institucions responsables de béns artístics mobles de la Comunitat Valenciana, i accepta totes les condicions establides.  
3. Documentació que s'adjunta  
- Acord de l'òrgan de l'entitat competent que faculta el sol·licitant per a actuar com a tal.  
- Compromís de cofinançament adoptat per l'òrgan competent.  
- Identificació documental del bé per al qual se sol·licita l'ajuda. Característiques tècniques i artístiques d'aquest.  
- Informe sobre el grau de deteriorament que afecta el bé.  
- Pressupost estimat de l'actuació necessària per a la conservació del bé.  
4. Petició  
Sol·licita ser admés al concurs públic per a la concessió de subvencions a museus i institucions responsables de béns artístics mobles de la Comunitat Valenciana.  
..., ... d ... de 1996  
 (firma)  
CONSELLERIA DE CULTURA, EDUCACIó I CIèNCIA   
DE LA GENERALITAT VALENCIANA


Còpia Permalink ELI